برطانوی راج

برطانوی راج یا برطانوی ہند (غیر باضابطہ نام: سلطنت ہندوستان)  کی اصطلاح 1858ء سے 1947ء تک برطانیہ کے زیر نگیں بر صغیر کے لیے استعمال کی جاتی ہے۔

سلطنت ہندوستان علاقائی و بین الاقوامی سطح پر "ہندوستان" کے نام سے جانی جاتی تھی۔ "ہندوستان" جمعیت اقوام کا تاسیسی رکن اور 1900ء، 1920ء، 1928ء، 1932ء اور 1936ء کے گرمائی اولمپک کھیلوں میں شامل ہوا۔
برطانوی ہند میں ہندوستان 17 انتظامی صوبوں پر مشتمل تھا۔

شامل علاقے 
اس عرصے میں برطانیہ کے زیر قبضہ رہنے والے علاقوں میں موجودہ بھارت، پاکستان اور بنگلہ دیش شامل ہیں جبکہ کبھی کبھار عدن (1858ء سے 1937ء)، زیریں برما (1858ء تا 1937ء)، بالائی برما (1886ء تا 1937ء) شامل ہیں (مکمل برما 1937ء میں برطانوی ہند سے الگ کر دیا گیا)، برطانوی ارض صومال (1884ء سے 1898ء) اور سنگاپور (1858ء سے 1867ء) کو بھی برطانوی راج کا حصہ شمار کیا جاتا ہے۔ مشرق وسطٰی، جنگ عظیم اول کے فوراً بعد برطانیہ کے زیر قبضہ بین النہرین (موجودہ عراق) کا انتظام بھی حکومت برطانیہ کے ہندی دفتر سے چلایا جاتا تھا۔ ہندوستانی روپیہ مشرق وسطٰی کے کئی علاقوں اور مشرقی افریقہ میں زیر استعمال رہا۔

غیر شامل علاقے 
خطے کے دیگر ممالک میں 1802ء میں معاہدۂ ایمینز کے تحت برطانیہ کے زیر نگیں آنے والا علاقہ سیلون (موجودہ سری لنکا) برطانیہ کی شاہی نو آبادی تھا اور برطانوی ہند کا حصہ شمار نہیں ہوتا تھا۔ علاوہ ازیں نیپال اور بھوٹان کی بادشاہتیں برطانیہ سے معاہدے کے تحت آزاد ریاستوں کی حیثيت سے تسلیم کی گئی تھیں اور برطانوی راج کا حصہ نہیں تھیں۔ ۔ 1861ء کے معاہدے کے نتیجے میں سکم کی ریاستی خود مختاری تسلیم کی گئی ۔ جزائر مالدیپ 1867ء سے 1965ء تک برطانیہ کے زیر نگیں رہے اور برطانوی راج کا حصہ شمار نہیں ہوتے تھے۔

آغاز و خاتمہ 
ہندوستان میں برطانوی راج کا آغاز 1858ء میں (جنگ آزادی ہند 1857ء کے بعد) ایسٹ انڈیا کمپنی کے اقتدار کے خاتمے اور ہندوستان کے براہ راست تاج برطانیہ کے زیر نگیں آنے سے ہوتا ہے اور خاتمہ 1947ء میں تقسیم ہند اور بھارت و پاکستان کے قیام کے ساتھ ہوتا ہے۔

حوالہ جات 

1858ء میں قائم ہونے والے ممالک اور علاقے
1947ء میں تحلیل ہونے والی ریاستیں اور عملداریاں
ایشیا کی سابقہ مستعمرات
ایشیا کے سابقہ ممالک
برطانوی ہند میں 1858ء کی تاسیسات
برطانوی ہندوستان
برطانیہ کی سابقہ مستعمرات
بھارت اور دولت مشترکہ ممالک
پاکستان اور دولت مشترکہ ممالک
تاریخ ہندوستان
سرد جنگ کی سابقہ سیاست
ویب آرکائیو سانچے مع وے بیک روابط
ہندوستان میں 1858ء کی تاسیسات
ہوائی سانچے
خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
نحوی مسائل کے ساتھ خانہ معلومات ملک استعمال کرنے والے صفحات
ویکی ڈیٹا سے مطابقت رکھنے والی مختصر تفصیل
خودکار پیمانے کے ساتھ متعدد تصاویر استعمال کرنے والے صفحات